సానికొమ్ము పిచ్చిరెడ్డి

సానికొమ్ము పిచ్చిరెడ్డి ఆంధ్రప్రదేశ్ రాష్ట్రానికి చెందిన వైద్యుడు, రాజకీయ నాయకుడు. ఆయన దర్శి నియోజకవర్గం రెండుసార్లు ఎమ్మెల్యేగా పనిచేశాడు.

జననం, విద్యాభాస్యం
సానికొమ్ము పిచ్చిరెడ్డి ఆంధ్రప్రదేశ్ రాష్ట్రం, ప్రకాశం జిల్లా, కొనకనమిట్ల మండలం, పేరారెడ్డిపల్లి గ్రామంలో 1947లో  జన్మించాడు. ఆయన ఎంబీబీఎస్ పూర్తి చేసి పొదిలిలో ఆసుపత్రిని ఏర్పాటు చేశాడు.

రాజకీయ జీవితం
సానికొమ్ము పిచ్చిరెడ్డి 1985లో కాంగ్రెస్ పార్టీ ద్వారా రాజకీయాల్లోకి వచ్చాడు. ఆయన 1985లో కాంగ్రెస్ పార్టీ నుండి  దర్శి నియోజకవర్గం నుండి పోటీ చేసి ఓడిపోయాడు. సానికొమ్ము పిచ్చిరెడ్డి 1987లో పొదిలి ఎంపీపీగా గెలిచి, 1989లో జరిగిన అసెంబ్లీ ఎన్నికల్లో దర్శి నియోజకవర్గం నుండి ఎమ్మెల్యేగా గెలిచాడు. ఆయనకు 1994లో కాంగ్రెస్ టికెట్ దక్కలేదు, తిరిగి ఆయన 1999లో  జరిగిన అసెంబ్లీ ఎన్నికల్లో కాంగ్రెస్ పార్టీ నుండి పోటీ చేసి రెండోసారి ఎమ్మెల్యేగా గెలిచాడు.
మరణం
డాక్టర్‌ సానికొమ్ము పిచ్చిరెడ్డి అనార్యోగంతో బాధపడుతూ ఒంగోలులోని ఓ ప్రైవేటు ఆసుపత్రిలో చికిత్స పొందుతూ  2021 అక్టోబరు 14న మరణించాడు.

మూలాలు

వర్గం:ప్రకాశం జిల్లా నుండి ఎన్నికైన శాసన సభ్యులు
వర్గం:ప్రకాశం జిల్లా వ్యక్తులు